སྤྱིར་རྩོད་པ་ནི་གཅིག་གིས་དོན་གནད་གལ་ཆེ་ཞིག་དྲི་བ་བཏོན་ནས་གཅིག་གིས་ལན་འདེབས་པ།དེ་ལ་ཅིག་ཤོས་ཀྱིས་དགག་པ་གཏོང་བ་སོགས་རིག་གཞུང་བགྲོ་གླེང་བྱེད་པ་ལ་ཟེར།བོད་དུ་མཚན་ཉིད་ཀྱི་གཞུང་ལ་རྩོད་པ་བྱེད་པའི་ལུགས་སྲོལ་འདི་རབ་བྱུང་དང་པོའི་ཆུ་གླང་ཕྱི་ལོ་༡༠༧༣ལོར་ཇོ་བོ་ཨ་ཏི་ཤའི་སློབ་མ་རྔོག་ལེགས་པའི་ཤེབ་རབ་ཀྱིས་གསང་ཕུ་ནེའུ་ཐོག་གི་དགོན་པ་བཏབ་ནས་དེའི་དབོན་པོ་བློ་ལྡན་ཤེས་རབ་ཀྱིས་མཚན་ཉིད་གཞུང་ལ་རྩོད་པ་བྱེད་ལུགས་འདི་ཐོར་མར་བཙུགས་པ་ཡིན།བསྡུས་གྲྭ་གསར་བཏོད་མཛད་པ་པོ་ནི་གསང་ཕུའི་གཏད་རབས་བདུན་པ་སློབ་དཔོན་ཆ་བ་ཆོས་ཀྱི་སེངྒེ་ཡིན་ལ།ཁོང་གིས་རང་གི་བློ་གྲོས་ཀྱི་རྩལ་ལས་གཞུང་ཚད་མ་རྣམ་འགྲེལ་གྱི་བརྗོད་བྱའི་དོན་གྱི་སྙིང་བོ་རྣམས་ཕྱོགས་གཅིག་ཏུ་བསྡུས་ནས་ད་ལྟ་སློབ་གཉེར་བྱེད་བཞིན་པའི་བསྡུས་གྲྭ་འདི་བཏོན་པའོ།།